cyanic-selkie/wikianc huggingface dataset:
Κυκλική οικονομία
Προς την κυκλική οικονομία
Τον Ιανουάριο του 2018, η ΜΚΟ Circle Economy δημοσίευσε την πρώτη έκθεση Circularity Gap κατά τη διάρκεια του Παγκόσμιου Οικονομικού Φόρουμ στο Νταβός. Η έκθεση αυτή έδειξε ότι μόνο το 9,1% του πλανήτη είναι κυκλικό, αφήνοντας ένα τεράστιο περιθώριο κυκλικότητας. Επίσης παρουσίασε ένα πλαίσιο και μια βάση δεδομένων για τη μέτρηση και την παρακολούθηση της προόδου στην γεφύρωση του παγκόσμιου χάσματος κυκλικότητας. Τον Ιανουάριο του 2019 κυκλοφόρησε η δεύτερη έκδοση της έκθεσης, που υπολόγισε ότι το περιθώριο κυκλικότητας του πλανήτη είναι 9%, ενώ το 2020 το περιθώριο υπολογίστηκε σε 8,6%. Η αρνητική τάση συνολικά μπορεί να εξηγηθεί από τρεις σχετιζόμενες, υποκείμενες τάσεις: υψηλά ποσοστά εξόρυξης, συνεχιζόμενη συγκέντρωση αποθεμάτων, χαμηλά επίπεδα επεξεργασίας και ανακύκλωσης στο τέλος της χρήσης.
Η κυκλική οικονομία στην Ευρώπη
Ήδη από το 2006, η Ευρωπαϊκή Ένωση ασχολείται με ζητήματα περιβαλλοντικής μετάβασης μετατρέποντάς τα σε οδηγίες και κανονισμούς, όπως η οδηγία-πλαίσιο 2009/125/ΕΚ για τον οικολογικό σχεδιασμό, η οδηγία-πλαίσιο 2008/98/ΕΚ για τα απόβλητα και ο κανονισμός 1907/2006 για την καταχώριση, την αξιολόγηση, την αδειοδότηση και τους περιορισμούς των χημικών προϊόντων (REACH).
Στις 17 Δεκεμβρίου 2012, η Ευρωπαϊκή Επιτροπή δημοσίευσε το "Μανιφέστο για μια Ευρώπη με αποτελεσματική χρήση των πόρων", το οποίο καλεί τις ηγεσίες των επιχειρήσεων, των συνδικάτων και της κοινωνίας των πολιτών να υποστηρίξουν το μετασχηματισμό σε μια κυκλική οικονομία, που θα προσφέρει έξοδο από την τρέχουσα κρίση προς την επαναβιομηχάνιση της ευρωπαϊκής οικονομίας με βάση τη βιώσιμη ανάπτυξη."
Τον Ιούλιο του 2014, τέθηκε σε εφαρμογή ένα πρόγραμμα μηδενικών αποβλήτων για την κυκλική οικονομία και στις 2 Δεκεμβρίου 2015 η Ευρωπαϊκή Επιτροπή ενέκρινε μια φιλόδοξη δέσμη μέτρων για την κυκλική οικονομία. Στα πλαίσια της δέσμης αυτη τον Ιανουάριο 2018 ανακοινώθηκε μια νέα ευρωπαϊκή στρατηγική για την προστασία του πλανήτη και των πολιτών μας και για την ενίσχυση των βιομηχανιών μας.
Η ευρωπαϊκή πολιτική για την περιβαλλοντική έρευνα και καινοτομία στοχεύει στη στήριξη της μετάβασης σε μια κυκλική οικονομία στην Ευρώπη, καθορίζοντας και καθοδηγώντας την εφαρμογή μιας μετασχηματιστικής ατζέντας για την πράσινη οικονομία και την κοινωνία στο σύνολό της, για την επίτευξη μιας πραγματικά βιώσιμης ανάπτυξης. Η έρευνα και η καινοτομία στην Ευρώπη υποστηρίζονται οικονομικά από το πρόγραμμα Horizon 2020, το οποίο είναι επίσης ανοικτό στη συμμετοχή παγκοσμίως. Η κυκλική οικονομία διαδραματίζει σημαντικό ρόλο στην οικονομική ανάπτυξη των ευρωπαϊκών χωρών, τονίζοντας τον κρίσιμο ρόλο της βιωσιμότητας, της καινοτομίας και των επενδύσεων σε πρωτοβουλίες χωρίς σπατάλη για την προώθηση του πλούτου.
Το Μάρτιο 2020 η Επιτροπή ανακοίνωσε ένα νέο σχέδιο δράσης για την κυκλική οικονομία. Στόχος του σχεδίου είναι η επίσπευση της μετασχηματιστικής αλλαγής που απαιτείται με βάση την Ευρωπαϊκή Πράσινη Συμφωνία, με παράλληλη αξιοποίηση των δράσεων κυκλικής οικονομίας που εφαρμόστηκαν μετά το 2015. Στις 10 Φεβρουαρίου 2021, το Ευρωπαϊκό Κοινοβούλιο υπέβαλε τις προτάσεις του στο Κυκλικό Σχέδιο Οικονομικής Δράσης (CEAP) της Επιτροπής, επισημαίνοντας ιδίως 5 σημαντικούς τομείς: τις μπαταρίες, τις κατασκευές και τα κτίρια, τις τεχνολογίες πληροφοριών και επικοινωνιών, τα πλαστικά είδη και τα υφάσματα.
Τον Σεπτέμβριο του 2020 και στα πλαίσια του σχεδίου αυτού, η Επιτροπή δρομολόγησε την πρωτοβουλία πολιτικής για βιώσιμα προϊόντα με σκοπό να καταστούν τα προϊόντα κατάλληλα για μια κλιματικά ουδέτερη, αποδοτική ως προς τη χρήση των πόρων και κυκλική οικονομία.
Το Φεβρουάριο 2021, το Ευρωπαϊκό Κοινοβούλιο ενέκρινε συστάσεις πολιτικής για την επίτευξη μιας ουδέτερης ως προς τον άνθρακα, βιώσιμης, χωρίς τοξικές ουσίες και πλήρως κυκλικής οικονομίας έως το 2050 το αργότερο.
Η κυκλική οικονομία στην Ελλάδα
Το Δεκέμβριο του 2018, το Υπουργείο Περιβάλλοντος και Ενέργειας δημοσίευσε την Εθνική Στρατηγική για την Κυκλική Οικονομία που συνάδει με αυτήν της Ευρωπαϊκής στρατηγικής και η οποία στηρίζει την προώθηση αυτού του οικονομικού μοντέλου. H Εθνική Στρατηγική είναι ένα πλαίσιο εργαλείων και κινήτρων για τη βιώσιμη διαχείριση των πόρων (αποβλήτων, κτιρίων και φυσικών πόρων), την ανάπτυξη της κυκλικής επιχειρηματικότητας (οικοσχεδιασμός, μεγαλύτερη διάρκεια ζωής προϊόντων, επισκευή και ανακαινίσεις, καθώς και πάρκα βιομηχανικής συμβίωσης) και την προώθηση της κυκλικής κατανάλωσης.
Μεταξύ άλλων η εθνική στρατηγική προβλέπει κανονιστικές και νομοθετικές ρυθμίσεις, δράσεις βελτίωσης της χρηματοδότητησης, δράσεις τεχνογνωσίας και ενημέρωσης και δράσεις διακυβέρνησης.
Στις 19 Απριλίου 2019 καταργείται το τέλος ταφής απορριμμάτων και αντικαθίσταται από την εισφορά κυκλικής οικονομίας, με τροπολογία του Υπουργείου Περιβάλλοντος και Ενέργειας. Οι προτεινόμενες ρυθμίσεις ολοκληρώνουν την τιμολογιακή πολιτική απορριμμάτων με βάση το ευρωπαϊκό θεσμικό πλαίσιο, στηρίζονται στην αρχή ο ρυπαίνων πληρώνει και δημιουργούν οικονομικά κίνητρα για ΟΤΑ, πολίτες και επιχειρήσεις, με στόχο την κυκλική οικονομία και την οικονομία μηδενικών αποβλήτων.
Παρόλα αυτά, ο δείκτης απόδοσης της κυκλικής οικονομίας στην Ελλάδα για το 2019 ήταν αρκετά χαμηλός με την πλειοψηφία των δεικτών που αφορούν την κυκλική οικονομία να βρίσκονται στις τελευταίες θέσεις για το σύνολο των 28 χωρών της ΕΕ. Σύμφωνα με μια μελέτη του 2019 τα σοβαρότερα προβλήματα ή/και ελλείψεις για την καθιέρωση και ανάπτυξη του κυκλικού μοντέλου της οικονομίας στην Ελλάδα περιλάμβαναν τη μη αποδοτική υλοποίηση των υφιστάμενων Στρατηγικών και Σχεδίων Δράσης και την απουσία κανονιστικού πλαισίου, την έλλειψη κανονιστικού πλαισίου στην αγορά, την ανυπαρξία καταγραφής των ροών υλικών, τη σημαντική καθυστέρηση στην ορθή διαχείριση όλων των ροών αποβλήτων, την ανυπαρξία προδιαγραφών και φορέων πιστοποίησης, την ανυπαρξία στρατηγικής για τη μετάβαση του πρωτογενούς τομέα στα νέα δεδομένα, την ανυπαρξία προδιαγραφών κατασκευής προϊόντων που κυκλοφορούν στην ελληνική αγορά, τα λανθασμένα καταναλωτικά πρότυπα, τις ακριβές υπηρεσίες και υψηλού κόστους και μη ποιοτικά ανταλλακτικά αναβάθμισης και επισκευής προϊόντων, τα χαμηλά ποσοστά ανακύκλωσης και επανάχρησης υλικών και την απουσία στρατηγικής και σχεδίου δράσης σε τομείς-κλειδιά όπως η βιοοικονομία και η «γαλάζια ανάπτυξη».
Τον Οκτώβριο 2020 ενσωματώθηκε στην ελληνική νομοθεσία η Οδηγία (ΕΕ) 2019/904 για τη μείωση των επιπτώσεων ορισμένων πλαστικών προϊόντων μιας χρήσης στο περιβάλλον.
Το Μάρτιο 2021 τέθηκε σε δημόσια ηλεκτρονική διαβούλευση το Νέο Σχέδιο Δράσης της Ελλάδας για την Κυκλική Οικονομία – Οδικός Χάρτης. Το σχέδιο περιλαμβάνει δράσεις για βιώσιμη παραγωγή και βιομηχανική πολιτική, δράσεις για βιώσιμη κατανάλωση, δράσεις για λιγότερα απόβλητα με μεγαλύτερη αξία, οριζόντιες δράσεις και ειδικές δράσεις για βασικά προϊόντα που πρέπει να αντιμετωπιστούν κατά προτεραιότητα.
Παραπομπές
Κατηγορία:Περιβαλλοντικά οικονομικά Κατηγορία:Οικονομικές αντιλήψεις
Δήμος Ανατολικού Ολύμπου
thumb|Το Δημαρχείο του Ανατολικού Ολύμπου, στη Λεπτοκαρυά Ο Δήμος Ανατολικού Ολύμπου του Νομού Πιερίας με έδρα τη Λεπτοκαρυά, ήταν δήμος που συστάθηκε με το σχέδιο Καποδίστριας. Ήταν ο νοτιότερος δήμος του νομού και αποτελούσε το σύνορο μεταξύ των περιφερειών της Μακεδονίας και της Θεσσαλίας. Συνόρευε βόρεια με τον Δήμο Λιτοχώρου, νότια με τον Νομό Λαρίσης, ενώ ανατολικά βρεχόταν από τον Θερμαϊκό Κόλπο. Με την εφαρμογή του σχεδίου Καλλικράτης εντάχθηκε στον Δήμο Δίου - Ολύμπου.
Διαίρεση
Στον δήμο περιλαμβάνονταν τα παρακάτω δημοτικά διαμερίσματα και οικισμοί:
Γεωγραφική περιγραφή
Είναι εύκολα προσβάσιμος είτε με αυτοκίνητο, είτε με τρένο, με 2 σταθμούς του ΟΣΕ (Νέων Πόρων και Λεπτοκαρύας).
Πληθυσμιακά και λόγω ζήτησης το θέρος, καθίσταται αναγκαία η επαναλειτουργία του τραίνου από Νέους Πόρους σε Πλαταμώνα, που το 2002 είχε καθημερινώς 4 δρομολόγια προς Θεσσαλονίκη, Λάρισα και Αθήνα.
Ο πληθυσμός του δήμου ανέρχεται σε 9.374 κατοίκους.
Στον δήμο υπάρχουν τράπεζες, ταχυδρομείο, 2 αστυνομικά τμήματα, γήπεδα ποδοσφαίρου, καθώς και 2 γυμνάσια και ένα λύκειο.
Ο Δήμος Ανατολικού Ολύμπου έχει καθαρές παραλίες σε όλο το μήκος του και πλούσια σε βλάστηση δάση. Σε αυτόν δεσπόζει το μυθικό και ψηλότερο βουνό της Ελλάδος, ο Όλυμπος. Επίσης στο δήμο βρίσκεται, πάνω στον άξονα της Εθνικής Οδού Αθηνών-Θεσσαλονίκης, το καλοδιατηρημένο Κάστρο του Πλαταμώνα. Το κάστρο χτίστηκε από τους Ενετούς το 1204 απέναντι από το Νέο Παντελεήμονα, πάνω σε έναν μικρό λόφο, στους πρόποδες του Ολύμπου.
Τουρισμός
Οι παραλίες του δήμου, βραβευμένες με τη γαλάζια σημαία της Ευρωπαϊκής Ένωσης, προσελκύουν εκατοντάδες χιλιάδες τουρίστες κάθε χρόνο, είτε Έλληνες είτε ξένους.
Επίσης ένας σημαντικός λόγος για να επισκεφθεί κάποιος τον δήμο, είναι τα πλούσια αρχαιολογικά ευρήματα που έχουν κατά καιρούς ανακαλυφθεί στην περιοχή. Εικάζεται ότι εκεί υπήρχαν και άνθησαν οι αρχαίες πόλεις Ηρακλεία και Λειβύθρα.
Για φαγητο συνήθως οι τουρίστες επισκεπονται την πλατεία του νέου παντελεήμονα, αφού φημίζεται για την ποικιλία γεύσεων κ τον παραδοσιακό τους άρωμα. Μια μεγάλη πλατεία, με ταβέρνες γύρω γύρω είναι ίσως ο πιο ιδανικός τόπος για ξεκούραση και φαγητό. Απίστευτη θέα στο κάστρο, στον Όλυμπο κ στη θάλασσα συνδιαζει την ομορφιά κ την γεύση, με την χαρικλεια να ξεχωρίζει.
Ο Πλαταμών, η Παραλία Παντελεήμονος, οι Νέοι Πόροι, η Παραλία Σκοτίνης και η Λεπτοκαρυά διαθέτουν επαρκή καταλύματα: υπερπολυτελή ξενοδοχεία, ενοικιαζόμενα δωμάτια και κάμπινγκ.
Για τους επισκέπτες που θέλουν να μυηθούν στη γεωλογία του Ολύμπου και να ζήσουν έναν άλλο  τύπο  μουσειακής  εμπειρίας λειτουργεί από το καλοκαίρι του 2013 το Μουσείο  Γεωλογικής  Ιστορίας  Ολύμπου. Έδρα του μουσείου είναι η Λεπτοκαρυά.
Δήμαρχοι
Από το 1999 ως την συνένωση του δήμου στον καλλικρατικό δήμο Δίου-Ολύμπου, στο αξίωμα υπηρέτησαν:
Δείτε επίσης
Κατηγορία:Όλυμπος
Γιουρίκα
Η Γιουρίκα (αγγλικά: Eureka) είναι η κυριότερη πόλη και έδρα της κομητείας Humboldt στην περιφέρεια της Βόρειας ακτής της πολιτείας της Καλιφόρνιας, στις ακτές του Ειρηνικού Ωκεανού μεταξύ τού κόλπου τού Σαν Φρανσίσκο και των συνόρων του Όρεγκον. Η πόλη βρίσκεται στην κεντρική οδική αρτηρία 101 (U.S. Route 101) των ΗΠΑ, στις όχθες του Κόλπου Humboldt, σε απόσταση 430 χλμ βόρεια τού Σαν Φρανσίσκο (μέσω US-101) και 160 χλμ νότια των συνόρων του Όρεγκον. Κατά την απογραφή τού 2010, ο πληθυσμός της πόλης ήταν 27.191 κάτοικοι,  ενώ ο πληθυσμός της ευρύτερης περιοχής της Γιουρίκα ήταν 45.034.
Οι πρώτοι άποικοι έφτασαν στην περιοχή γύρω στο 1850, ενθουσιασμένοι από την φύση της, τής έδωσαν το όνομα Γιουρίκα από την αρχαία ελληνική ρηματική φράση «εύρηκα - εύρηκα».
Βιβλιογραφία
Κατηγορία:Πόλεις της Καλιφόρνια
Άγιος Γεώργιος Φραγκούδη
Ο Άγιος Γεώργιος Φραγκούδη είναι συνοικία του Δήμου Αγίου Αθανασίου.
Τοποθεσία
Στα νότια και ανατολικά συνορεύει με τον Ποταμό Γερμασόγειας, στα βόρεια συνορεύει με τον Άγιο Στυλιανό και στα δυτικά με την Νεάπολη. Ένα μικρό μέρος στη νότια πλευρά της έκτασης του είναι παραθαλλάσιο.
Πληθυσμός
Σύμφωνα με τις απογραφές πληθυσμού που πραγματοποιήθηκαν στην Κύπρο, ο πληθυσμός του Αγίου Γεωργίου παρουσιάζει αύξηση στην τελευταία απογραφή. Ο πίνακας που ακολουθεί παρουσιάζει τον πληθυσμό του Αγίου Γεωργίου όπως καταγράφηκε στις απογραφές πληθυσμού που έγιναν στην Κύπρο.
Ναός Αγίου Γεωργίου
Ο ιερός ναός της συνοικίας είναι αφιερωμένος στον Άγιο Γεώργιο. Η εκκλησία αποτελεί τον διάδοχο ενός παρεκκλησίου που βρισκόταν στον ναό της Αγίας Νάπας στο κέντρο της Λεμεσού. Το 1990 το παρεκκλήσι καταστράφηκε. Αποφασίστηκε η μεταφορά του ανατολικότερα, στον Δήμο Αγίου Αθανασίου, όπου και κατασκευάστηκε η υφιστάμενη εκκλησία. Η ονομασία Φραγκούδη προέρχεται από τον Γεώργιο Σ. Φραγκούδη, ιδρυτή του Πάντειου Πανεπιστημίου.
Παραπομπές
Κατηγορία:Συνοικίες Δήμου Αγίου Αθανασίου Λεμεσού
Vought-Sikorsky 300
Εξωτερικοί σύνδεσμοι
VS Κατηγορία:Αεροσκάφη Sikorsky
AKMU
Οι AKMU (κορεατικά: 악뮤), γνωστοί και ως Akdong Musician (κορεατικά: 악동뮤지션), είναι ένα νοτιοκορεατικό μουσικό συγκρότημα, που αποτελείται από τα αδέλφια Λι Τσαν-χιοκ και Λι Σι-χιον. Τη σεζόν 2013-14 αγωνίστηκαν και νίκησαν στον κορεατικό μουσικό τηλεοπτικό διαγωνισμό K-pop Star, εξασφαλίζοντας κυκλοφορία δίσκου από την εταιρεία YG Entertainment. Το 2014, έτσι, κυκλοφόρησαν τον ντεμπούτο δίσκο τους, ονόματι Play, το οποίο υποδέχτηκε θετικά από τους κριτικούς, καταφέρνοντας μάλιστα και σχεδόν εφτά εκατομμύρια λήψεις. Ενώ στα 12α Βραβεία Κορεατικής Μουσικής, κέρδισε στην κατηγορία Καλύτερο Ποπ Άλμπουμ.
Αργότερα κυκλοφόρησαν κι άλλα δύο άλμπουμ το Spring, το 2017 και το Winter (2019), τα οποία αμφότερα υποδέχθηκαν με καλές κριτικές και πολλές πωλήσεις. Έως και τον Μάρτιο του 2017, το συγκρότημα είχε σημειώσει πάνω από 23 εκατομμύρια ψηφιακές πωλήσεις. Έως τώρα το συγκρότημα έχει κυκλοφορήσει 12 σινγκλ, εκ των οποίων τα τέσσερα ("200%", "Time and Fallen Leaves", "Re-Bye", "How Can I Love the Heartbreak, You're the One I Love") έφτασαν στον νούμερο 1 του κορεατικού τσαρτ Γκαόν. Επίσης έως τώρα έχουν εμφανιστεί και σε 10 μουσικά βίντεο. Σε κάποια φάση μέσα στο 2017, ο Τσαν-χιοκ, ξεκίνησε τη στρατιωτική του θητεία, με τις δραστηριότητες του σχήματος να σταματούν προσωρινά.
Τα αδέλφια γεννήθηκαν στη Σεούλ και αργότερα πέρασαν κάποια χρόνια τους στη Μογγολία, λόγω των γονιών τους που ήταν ιεραπόστολοι. Εκεί έκατσαν περίπου πέντε χρόνια, μετά γύρισαν στη Νότια Κορέα, ψάχνοντας καριέρα στη μουσική βιομηχανία. Το πρώτο τους συμβόλαιο έγινε στην εταιρεία Proteurment agency, έχοντας το όνομα τότε Akdong Musician. Αυτήν την περίοδο έκαναν και κάποιες εμφανίσεις, ενώ κυκλοφόρησαν κι ένα Σσινγκλ το "Galaxy", το οποίο αργότερα, συμπεριλήφθηκε σε διαφήμιση του Samsung Galaxy S4. Η καριέρα του, σαφώς, ανέβηκε μετά τη νίκη τους στον προαναφερθέντα διαγωνισμό. Έως σήμερα έχουν υπάρξει υποψήφιοι και νικητές σε διάφορους διαγωνισμούς, όπως στα Παγκόσμια Μουσικά Βραβεία, χωρίς να κερδίσουν κάτι, αλλά και εσωτερικούς, όπως τα Βραβεία Κορεατικής Μουσικής.
Εξωτερικοί σύνδεσμοι
Κατηγορία:K-pop συγκροτήματα
Νόσος
Εξωτερικοί σύνδεσμοι
Κατηγορία:Ιατρική
Αλμάζ
Με το όνομα Αλμάζ φέρονται:
Α.Ο. Νέας Αρτάκης
Ο Αθλητικός Όμιλος Νέας Αρτάκης είναι Ελληνικός αθλητικός σύλλογος με έδρα τη Νέα Αρτάκη της Εύβοιας, πλησίον της Χαλκίδας. Επίσημο έτος ίδρυσης του συλλόγου είναι το 1966, χρώματα του συλλόγου είναι το κόκκινο και το κίτρινο και έμβλημα η άγκυρα πλοίου. Διατηρεί τμήμα ποδοσφαίρου ανδρών και παλαιότερα διατηρούσε και τμήμα στίβου.
Το ποδοσφαιρικό τμήμα του συλλόγου είναι και το πιο διακεκριμένο. Έχει συμμετοχές στις ερασιτεχνικές εθνικές κατηγορίες και διακρίσεις.
Νέα Αλμαγέστη
Τα σχέδια της σεληνιακής επιφάνειας στη Νέα Αλμαγέστη σχεδιάσθηκαν από τον μόνιμο συνεργάτη του Ριτσιόλι, τον Ιησουίτη δάσκαλο Φραντσέσκο Γκριμάλντι. Η ονοματολογία επινοήθηκε με βάση την υποδιαίρεση της ορατής πλευράς της Σελήνης σε όγδοα (ογδοημόρια), από το I ως το VIII. Ο τομέας I ήταν ο βορειοδυτικός και οι επόμενοι ακολουθούσαν με τη φορά των δεικτών του ρολογιού, π.χ. το ογδοημόριο VI ήταν το νότιο.
Α.Ο. Νέας Αρτάκης
Ιστορικό
Ο Αθλητικός Όμιλος Νέας Αρτάκης (Α.Ο.Ν.Α.) ιδρύθηκε το 1966. Εντάχθηκε αρχικά στην Ε.Π.Σ. Ευβοίας-Βοιωτίας. Το 1973 αναδείχθηκε πρωταθλητής και έλαβε μέρος στο ερασιτεχνικό πρωτάθλημα ανόδου, όπου συμμετείχε στον 4ο όμιλο και έχασε την άνοδο στην Β' Εθνική κατηγορία τερματίζοντας στη 2η θέση, πίσω από τον Α.Σ. Λαμία και μπροστά από τους Ρήγα Φεραίο Βελεστίνου και Ατρόμητο Παλαμά Καρδίτσας. Το 1974 αναδείχθηκε εκ νέου πρωταθλητής Ε.Π.Σ. Ευβοίας-Βοιωτίας και συμμετείχε επίσης στο ερασιτεχνικό πρωτάθλημα ανόδου, όπου τερμάτισε ξανά στη 2η θέση του 4ου ομίλου, πίσω από τη Δήμητρα Τρικάλων και μπροστά από τους Π.Α.Σ. Πρέβεζα, Φωκικό, Δόξα Μοσχολουρίου Καρδίτσας και Απόλλων Λάρισας και έχασε την ιστορική άνοδο στην Β' Εθνική.
Νέα Αλμαγέστη
Νεα Αλ Κατηγορία:Βιβλία αστρονομίας
Α.Ο. Νέας Αρτάκης
Ιστορικό
Το 1974 εντάχθηκε στη νεοσύστατη Ε.Π.Σ. Ευβοίας και έκτοτε αποτελεί μέλος της. Το 1977 προβιβάστηκε στη νεοσύστατη Εθνική ερασιτεχνική κατηγορία, όπου αγωνίστηκε τις χρονιές 1977-78, 1978-79, 1979-80, 1980-81 και 1981-82. Τη σεζόν 1978-79 ισοβάθμησε στη 2η θέση του 3ου ομίλου με τον Φ.Σ. Κοζάνη, με τον οποίο και οδηγήθηκαν σε αγώνα μπαράζ όπου και ηττήθηκε με 2-1 στο γήπεδο του Βόλου και έχασε την άνοδο στην Β' Εθνική. Τη σεζόν 1982-83 αγωνίστηκε στο νεοσύστατο Εθνικό ερασιτεχνικό πρωτάθλημα και υποβιβάστηκε οριακά τερματίζοντας στη 12η θέση σε σύνολο 19 ομάδων. Τη σεζόν 1985-86 συμμετείχε εκ νέου στο Εθνικό ερασιτεχνικό πρωτάθλημα, όπου τερματίζοντας στη 13η θέση σε σύνολο 19 ομάδων στον 2ο όμιλο υποβιβάστηκε. Τις χρονιές 1989-90 και 1990-91 αγωνίστηκε στο πρωτάθλημα της Δ' Εθνικής κατηγορίας. Το 1993 αναδείχθηκε πρωταθλητής Ε.Π.Σ. Ευβοίας και τη σεζόν 1993-94 αγωνίστηκε προσωρινά στην Δ' Εθνική όποτε και υποβιβάστηκε οριακά, έχοντας τερματίσει στην 9η θέση του 4ου ομίλου σε σύνολο 18 ομάδων.
Το 1999 αναδείχθηκε πρωταθλήτρια Ε.Π.Σ. Ευβοίας και αγωνίστηκε στο ερασιτεχνικό πρωτάθλημα ανόδου, όπου έχασε την άνοδο στην Δ' Εθνική τερματίζοντας τελευταία στην 3η θέση του 15ου ομίλου με αντιπάλους τους Ηλυσιακό και Αίαντα Σαλαμίνας. Το 2000 αναδείχθηκε εκ νέου πρωταθλήτρια Ε.Π.Σ. Ευβοίας και συμμετείχε στο ερασιτεχνικό πρωτάθλημα ανόδου όπου κέρδισε την άνοδο προσωρινά στην Δ' Εθνική, όπου αγωνίστηκε στη σεζόν 2000-01 και υποβιβάστηκε. Τις χρονιές 2002-03 και 2003-04 αγωνίστηκε στην Δ' Εθνική και επανήλθε ως πρωταθλητής Ε.Π.Σ. Ευβοίας το 2006 και αγωνίστηκε εκ νέου τις χρονιές 2006-07 και 2007-08. Τη σεζόν 2013-14 αναδείχθηκε πρωταθλητής Ε.Π.Σ. Ευβοίας με 1 βαθμό διαφορά από τον Απόλλων Ερέτριας και συμμετείχε στο ερασιτεχνικό πρωτάθλημα ανόδου, όπου έχασε την άνοδο στην Γ' Εθνική κατηγορία τερματίζοντας στην 3η θέση του 7ου ομίλου με αντιπάλους τους Οπούντιο Μαρτίνου, Παρνασσό Αράχωβας και ΑΠΟΚ Βελούχι.
Τη σεζόν 1981-82 ήταν φιναλίστ κυπέλλου Ελλάδας ερασιτεχνών όπου ηττήθηκε στον τελικό με 3-2 από τον Αιολικό Μυτιλήνης στο γήπεδο Ταύρου στην Αθήνα, έδρα του Φωστήρα. Επίσης τις χρονιές 1981-82, 2001-02, 2003-04, αναδείχθηκε κυπελλούχος Ε.Π.Σ. Ευβοίας. Τη σεζόν 2013-14 κατέκτησε για 4η φορά στην ιστορία της το κύπελλο Ε.Π.Σ. Ευβοίας, νικώντας τον Ταμυναϊκό Αλιβερίου με 1-0 στον τελικό του γηπέδου Ε.Π.Σ. Ευβοίας.
Πηγές
Κατηγορία:Αθλητικοί σύλλογοι Εύβοιας Κατηγορία:Ιδρύσεις αθλητικών συλλόγων το 1966 Κατηγορία:Ποδοσφαιρικές ομάδες Ελλάδας Κατηγορία:Ιδρύσεις ποδοσφαιρικών ομάδων το 1966
Αλμπαθέτε
Το Αλμπαθέτε (Albacete) είναι πόλη και δήμος στην Καστίλλη-Λα Μάντσα, στην νοτιοανατολική Ισπανία, πρωτεύουσα της επαρχίας Αλμπαθέτε. Σύμφωνα με την απογραφή του 2011, ο δήμος Αλμπαθέτε έχει 171.999 κατοίκους και είναι ο μεγαλύτερος στην αυτόνομη κοινότητα της Καστίλλης-Λα Μάντσα. Βρίσκεται στο κεντρικό ιβηρικό οροπέδιο, σε υψόμετρο περίπου 700 μέτρων, στις όχθες του ποταμού Δον Χουάν. Το όνομα Αλμπαθέτε προέρχεται από το ανδαλουσιανό όνομα της περιοχής, με την πόλη να αποκαλείται αρχικά στα αραβικά البسيط Αλ-Μπασίτ, το οποίο μεταφράζεται ως «η πεδιάδα», αναφερόμενο στο οροπέδιο που χαρακτηρίζει τη γεωγραφία της περιοχής.
Δεν είναι γνωστό πότε ιδρύθηκε η σημερινή πόλη, αλλά μάλλον δημιουργηθήκε από τους Μαυριτανούς, οι οποίοι είχαν καταλάβει την Ισπανία. Η παλαιότερη αναφορά του γίνεται το 1241, όταν κατακτήθηκε από τους Χριστιανούς. Η πόλη επανιδρύθηκε ως Αλμπαθέτε το 1365. Η θέση της πόλης ανάμεσα στη Μαδρίτη και τη πρόσβαση στη θάλασσα είχε ως αποτέλεσμα να αναπτυχθεί σε πλούσιο αγροτικό κέντρο. Κατά τη διάρκεια του πολέμου της Ισπανικής Διαδοχής, ο βασιλιάς Φίλιππος Ε΄ κέρδισε κοντά στη πόλη τη μάχη της Αλμάσα το 1707. Το 1855 η πόλη συνδέθηκε σιδηροδρομικώς με τη Μαδρίτη και το Αλικάντε, ενώ στην ανάπτυξη της πόλης συνεισέφερε και η αποξήρανση των βάλτων νότια της πόλης.
Η πόλη σήμερα είναι το σημείο διοχέτευσης των τοπικών προϊόντων στην αγορά. Στη πόλη λειτουργούν εργοστάσια μεταποίησης αγροτικών προϊόντων και μεταλλουργία. Τα μαχαίρια και τα στιλέτα του Αλμπαθέτε είναι διάσημα στην Ισπανία. Αξιοθέατα της πόλης είναι ο καθεδρικός ναός και το Επαρχιακό Μουσείο του Αλμπαθέτε.
Σομ του Ουζμπεκιστάν
Το σομ (som, ουζμπεκικά, λατινικά: so‘m, κυριλλικά, сўм) είναι το νόμισμα του Ουζμπεκιστάν στην Κεντρική Ασία. Ο κωδικός ISO 4217 του νομίσματος είναι UZS.
Ετυμολογία
Στη Σοβιετική Ένωση, οι ομιλητές της καζακικής, κιργιζιανής και της ουζμπεκικής γλώσσας αναφέρονταν στο σοβιετικό ρούβλι με την ονομασία σομ. Η ονομασία αυτή ήταν γραμμένη στο πίσω μέρος των τραπεζογραμματίων. Η λέξη σομ (η οποία προφέρεται μερικές φορές ως «σουμ» ή «σόουμ») σημαίνει "καθαρό" στα κιργιζιανά, στη γλώσσα των Ουιγούρων και στα ουζμπεκικά, όπως επίσης και σε άλλες τουρκικής προέλευσης γλώσσες. Η λέξη υποδηλώνει το καθαρό χρυσάφι.
Πρώτο σομ
Μετά την ανεξαρτησία το ρούβλι συνεχίστηκε να χρησιμοποιείται στο Ουζμπεκιστάν. Στις 26 Ιουλίου του 1993 τυπώθηκε μια νέα σειρά από ρωσικά ρούβλια και τα παλαιά σοβιετικά ρούβλια σταμάτησαν να αποτελούν νόμιμα για τις συναλλαγές. .
Έτσι, το ρούβλι αντικαταστάθηκε από το σομ, στην ίδια αξία στις 15 Νοεμβρίου του 1993. Το σομ εκείνο δεν είχε υποδιαιρέσεις και υπήρχαν μόνο χαρτονομίσματα σε ονομαστικές αξίες του 1 και των 1, 3, 5, 10, 25, 50, 100, 200, 500, 1000, 5.000 και 10.000 σομ. Το σχέδιο ήταν πολύ απλοποιημένο, καθώς προοριζόταν να αποτελεί προσωρινό νόμισμα (μεταβατικό). Όλα τα χαρτονομίσματα είχαν στην εμπρόσθια όψη το εθνόσημο του Ουζμπεκιστάν και στην πίσω όψη ένα ισλαμικό κτήριο. Η μόνη τους διαφορά ήταν στο χρώμα και στην αξία.
Δεύτερο σομ
Την 1η Ιουλίου του 1994 εισήχθη ένα νέο σομ σε ισοτιμία του 1 νέου σομ = 1000 παλαιά σομ. Το σομ αυτό υποδιαιρείται σε 100 τιγίν. Την περίοδο που εισήχθη, το 1 δολάριο ΗΠΑ ήταν ίσο με 25 σομ.
Τραπεζογραμμάτια
Το 1994 κυκλοφόρησαν τραπεζογραμμάτια του 1, 3, 5, 10, 25, 50 και των 100 σομ. Ακολούθησαν τα 200 σομ το 1997, τα 500 το 1999 και τα 1000 σομ το 2001.
Εξωτερικοί σύνδεσμοι
Σομ Κατηγορία:Οικονομία του Ουζμπεκιστάν
Βαφή (μεταλλουργία)
220px|right|thumb|Σκαρίφημα διαγράμματος ισοθερμοκρασιακού μετασχηματισμού Τ-Τ-Τ για δύο διαφορετικούς χάλυβες: με 0,4% κ.β. C (κόκκινη καμπύλη), και 0,4% κ.β. C και 2% κ.β. Mn (πράσινη καμπύλη). Η περιοχή σχηματισμού του μαρτενσίτη σημειώνεται με το γράμμα M. Η βαφή του χάλυβα είναι μια θερμική κατεργασία κατά την οποία ένας χάλυβας, αφού θερμανθεί σε υψηλή θερμοκρασία, ώστε να σχηματιστεί ωστενίτης (γ-Fe), κατόπιν ψύχεται απότομα έτσι ώστε να σχηματιστεί μαρτενσίτης και το κράμα να αποκτήσει μεγάλη σκληρότητα.
Η βαφή γίνεται και με άλλα κράματα, όπως π.χ. με κράματα Al–Cu, με σκοπό να συγκρατηθούν σε μετασταθή διάλυση ορισμένα κραματικά στοιχεία.
Στην περίπτωση του χάλυβα, η θερμοκρασία για τον σχηματισμό ωστενίτη εξαρτάται από τον ποσοστό του περιεχόμενου άνθρακα, καθώς και από την παρουσία άλλων κραματικών στοιχείων που βοηθούν ή αποτρέπουν τον σχηματισμό ωστενίτη. Γενικά, η θερμοκρασία σχηματισμού ωστενίτη πρέπει να είναι υψηλότερη από την ευτηκτοειδή θερμοκρασία του διαγράμματος φάσεων Fe–C (> 723°C). Η θερμοκρασία της ψύξης εξαρτάται από το επιθυμητό ποσοστό μαρτενσίτη και πρέπει να είναι χαμηλότερη από μία χαρακτηριστική τιμή που είναι η θερμοκρασία έναρξης σχηματισμού μαρτενσίτη, Ms. Η θερμοκρασία Ms, καθώς και η θερμοκρασία ολοκλήρωσης του μαρτενσιτικού μετασχηματισμού, Mf, εξαρτώνται από το ποσοστό του περιεχόμενου άνθρακα και την περιεκτικότητα σε άλλα κραματικά στοιχεία.
220px|left|thumb|Η θερμοκρασία έναρξης (Ms) και η θερμοκρασία ολοκλήρωσης (Mf) του μαρτενσιτικού μετασχηματισμού ελαττώνονται με αύξηση της περιεκτικότητας του χάλυβα σε άνθρακα. Ανάλογως με την εμβαπτισιμότητα του χάλυβα, δηλαδή αναλόγως με την ευκολία σχηματισμού μαρτενσίτη υπό συγκεκριμένη ταχύτητα απόψυξης, η βαφή γίνεται σε νερό, υδατικό διάλυμα, ορυκτέλαιο, στον αέρα, σε υδρατμούς ή σε ατμόσφαιρα άλλων αερίων. Το αποτέλεσμα της βαφής εξαρτάται κυρίως από την σύνθεση του χάλυβα και τον ρυθμό μεταφοράς θερμότητας από το εσωτερικό του θερμού κράματος προς τον κύριο όγκο του μέσου της βαφής.
Ο βαμμένος χάλυβας είναι ψαθυρός και μπορεί να παρουσιάσει μικρορωγματώσεις. Για να γίνει και πάλι όλκιμος, χωρίς να χάσει την σκληρότητά του, υποβάλλεται σε επαναφορά, δηλ. σε αναθέρμανση σε θερμοκρασία 150 με 650°C.
Κατηγορία:Μεταλλουργία
Ένωση Κυπρίων Αγροτών
Η Ένωση Κυπρίων Αγροτών είναι αγροτική οργάνωση της αριστεράς στην Κύπρο. Ιδρύθηκε το 1959. Το 1946 είχε ιδρυθεί η Ένωση Αγροτών Κύπρου (ΕΑΚ), η οποία τέθηκε εκτός νόμου το 1955 από τους Άγγλους. Συνέχισε για 4 χρόνια να δρα στην παρανομία. Μετά τη συμφωνία για ανεξαρτησία της Κύπρου, πραγματοποιήθηκε αγροτικό συνέδριο το 1959 στο οποίο αποφασίστηκε η ίδρυση της Ένωσης Κυπρίων Αγροτών για αντικατάσταση της ΕΑΚ.
Πηγές
Κατηγορία:Οργανισμοί με έδρα την Κύπρο
Ενέγγυα πίστωση
thumb|right|Μετά τη σύναψη σύμβασης μεταξύ του αγοραστή και του πωλητή, η τράπεζα του αγοραστή παρέχει μια ενέγγυα πίστωση στον πωλητή. thumb|right|Ο πωλητής παραδίδει τα αγαθά σε έναν μεταφορέα με αντάλλαγμα τα φορτωτικά έγγραφα. thumb|right|Ο πωλητής παρέχει τα φορτωτικά έγγραφα στην τράπεζά του με αντάλλαγμα την πληρωμή. Η τράπεζα του πωλητή δίνει τα φορτωτικά έγγραφα στην τράπεζα του αγοραστή με αντάλλαγμα την πληρωμή. Η τράπεζα του αγοραστή δίνει στον πελάτη της τα φορτωτικά έγγραφα για να πληρώσει. thumb|right|Ο αγοραστής παρέχει τα φορτωτικά έγγραφα στο μεταφορέα και παραλαμβάνει τα αγαθά. Μια ενέγγυα πίστωση, (Αγγλικά: Letter of Credit, LC ή L/C), είναι ένα έγγραφο που εκδίδεται από ένα χρηματοοικονομικό οργανισμό που ενεργεί ουσιαστικά ως αμετάκλητη εγγύηση της πληρωμής σε έναν δικαιούχο. Αυτό σημαίνει, ότι εφόσον ο πωλητής - δικαιούχος τηρήσει τα προβλεπόμενα από τους όρους της πίστωσης και μόλις αυτός παρουσιάσει στην τράπεζα έκδοσης ή διαπραγμάτευσης, τα έγγραφα που συμμορφώνονται με τους όρους της ενέγγυας πίστωσης, η τράπεζα είναι υποχρεωμένη να πληρώσει ανεξαρτήτως από οποιεσδήποτε αντίθετες οδηγίες του εντολέα της ενέγγυας πίστωσης. Με άλλα λόγια, η υποχρέωση για πληρωμή μετατοπίζεται από τον αιτούμενο της ενέγγυας πίστωσης, στην τράπεζα που την εκδίδει. Η ενέγγυα πίστωση μπορεί επίσης να είναι η πηγή πληρωμής για μια συναλλαγή, σημαίνοντας ότι ένας εξαγωγέας θα πληρωθεί με την εξόφληση της πιστωτικής επιστολής. Οι ενέγγυες πιστώσεις χρησιμοποιούνται σήμερα σχεδόν αποκλειστικά στις διεθνείς εμπορικές συναλλαγές σημαντικής αξίας, για τις διαπραγματεύσεις μεταξύ ενός προμηθευτή σε μια χώρα και ενός αγοραστή σε μία άλλη. Οι συμμετέχοντες σε μια ενέγγυα πίστωση είναι συνήθως ο δικαιούχος που πρόκειται να λάβει τα χρήματα, η εκδότρια τράπεζα της οποίας είναι πελάτης ο εντολέας και η βεβαιούσα τράπεζα της οποίας είναι πελάτης ο δικαιούχος. Εφόσον σήμερα σχεδόν όλες οι ενέγγυες πιστώσεις είναι αμετάκλητες, (π.χ. δε μπορεί να τροποποιηθεί ή να ακυρωθεί χωρίς προγενέστερη συμφωνία του δικαιούχου, της εκδότριας τράπεζας και της βεβαιούσας τράπεζας), ο εντολέας (ο πελάτης της εκδότριας τράπεζας) δεν είναι συμβαλλόμενος στην ενέγγυα πίστωση. Στην εκτέλεση μιας συναλλαγής, οι ενέγγυες πιστώσεις ενσωματώνουν λειτουργίες κοινές με τα εμβάσματα και τις ταξιδιωτικές επιταγές.
Τρόπος Λειτουργίας
Εάν τα ορισμένα, στην ενέγγυα πίστωση, έγγραφα παρουσιάζονται και οι όροι και οι διατάξεις της ενέγγυας πίστωσης ικανοποιούνται, κατόπιν η εκδότρια τράπεζα είναι υποχρεωμένη να πληρώσει στο πλαίσιο της ενέγγυας πίστωσης, ακόμα κι αν η συναλλαγή δεν εκπληρωθεί. Αυτό ονομάζεται αρχή του αφηρημένου της ενέγγυας πίστωσης: η καταβολή του ποσού δεν εξαρτάται από την ορθή εκπλήρωση της σύμβασης, για την οποία οφείλεται αρχικά το ποσό, αλλά μόνο από την εμφάνιση των εγγράφων (συνήθως φορτωτικής) από τον αποστολέα των εμπορευμάτων. Ο αφηρημένος χαρακτήρας της ενέγγυας πίστωσης αποτελεί πλεονέκτημα για τον πωλητή, γιατί γνωρίζει ότι θα πληρωθεί χωρίς περαιτέρω διατυπώσεις με την αποστολή (ή άφιξη στον αγοραστή) του εμπορεύματος, και μειονέκτημα για τον αγοραστή, γιατί σε περίπτωση που το εμπόρευμα που έχει αποσταλεί ή παραληφθεί δεν έχει τη συμφωνημένη ποιότητα και αξία, δεν μπορεί πλέον να παρέμβει στη συναλλαγή και να μειώσει το τίμημα ή να το παρακρατήσει μέχρις ότου εκπληρώσει ο πωλητής στο ακέραιο τις συμφωνημένες υποχρεώσεις του.
Από την άλλη, η εκδότρια τράπεζα οφείλει να μην πληρώσει, εάν τα ορισμένα στην ενέγγυα πίστωση έγγραφα δεν προσκομισθούν ή οι όροι της ενέγγυας πίστωσης δεν ικανοποιούνται, ακόμα κι αν η συναλλαγή εκπληρώθηκε.
Κόστος
Ο εντολέας της ενέγγυας πίστωσης καταβάλλει την αμοιβή στην εκδότρια τράπεζα και μπορεί στη συνέχεια να χρεώσει αυτό το κόστος στο δικαιούχο. Από την άποψη της τράπεζας, οι ενέγγυες πιστώσεις που έχει εκδώσει μπορούν να ζητηθούν να εξοφληθούν οποιαδήποτε στιγμή (αναλόγως με τους σχετικούς όρους) και στη συνέχεια η τράπεζα φροντίζει να τις εισπράξει από τον εντολέα.
Άλλες Πληροφορίες
Οι Ενέγγυες Πιστώσεις στην Ελλάδα διέπονται από Νομοθετικό Διάταγμα του 1923.
Με τη συστηματική χρήση τους από συναλλασσόμενους και Πιστωτικά Ιδρύματα σε διαφορετικά κράτη, προέκυψε η ανάγκη θέσπισης κανόνων ώστε να υιοθετηθεί από τα εμπλεκόμενα μέρη ομοιόμορφη πρακτική και ενιαία ερμηνεία των διαφόρων όρων που χρησιμοποιούνται.
Το Διεθνές Εμπορικό Επιμελητήριο (Δ.Ε.Ε.) ανέλαβε τη σύνταξη αυτών των κανόνων αρχικά το 1933 και μετά από μία σειρά αναθεωρήσεων κατέληξε στους ΟΣΠ600 (Ομοιόμορφες Συνήθειες και Πρακτικές για τις Ενέγγυες Πιστώσεις - Έκδοση 600) οι οποίοι ισχύουν σήμερα.
Σημειώνεται ότι οι Κανόνες του Δ.Ε.Ε. είναι συμβατικού (ενδοτικού) δικαίου και δεν υπερισχύουν του Εθνικού Δικαίου.
ΟΜΟΙΟΜΟΡΦΕΣ ΣΥΝΗΘΕΙΕΣ ΚΑΙ ΠΡΑΚΤΙΚΕΣ ΓΙΑ ΤΙΣ ΕΝΕΝΓΓΥΕΣ ΠΙΣΤΩΣΕΙΣ. (Νο 600) (αναθεώρηση 2007) Σκοπός αυτής της έκδοσης είναι η προσαρμογή των κανόνων στις νέες διαδικασίες και πρακτικές που εφαρμόζονται κατά την εκτέλεση των συμφωνιών καταβολής του τιμήματος πώλησης μέσω της τραπεζικής υπηρεσίας της Ενέγγυας Πίστωσης. Οι βασικές τροποποιήσεις αφορούν: • Τη σύντμηση των νέων κανόνων σε 39 άρθρα αντί 49. • Η εισαγωγή νέου άρθρου με τίτλο «Ορισμοί». • Η απαλοιφή της φράσης «εύλογος χρόνος» και αντικατάσταση με συγκεκριμένο αριθμό ημερών. • Μεταβολές στην πρακτική για την αποστολή της «αναγγελίας απόρριψης» • Αναδιατύπωση λεκτικού άρθρων ώστε να απαλειφθούν παρερμηνείες.
Ευρωπαϊκό Ταμείο Νομισματικής Συνεργασίας
To Ευρωπαϊκό Ταμείο Νομισματικής Συνεργασίας ήταν ένα ταμείο που ιδρύθηκε τον Απρίλιο του 1973 από τα μέλη της Ευρωπαϊκής Οικονομικής Κοινότητας για να εξασφαλιστεί συντονισμένη δράση για την ορθή λειτουργία του κοινοτικού συστήματος. The EMCF was located in Luxembourg. Το όργανο λήψης αποφάσεων, το Διοικητικό Συμβούλιο, απαρτιζόταν από τους διοικητές των κεντρικών τραπεζών των χωρών της ΕΟΚ. Σε αντίθεση με ότι υποδηλώνει το όνομά του, το ταμείο δεν κατείχε κανένα καταβεβλημένο κεφάλαιο.
Ενέγγυα πίστωση
Παραπομπές
Κατηγορία:Χρηματοοικονομικά Κατηγορία:Εμπόριο Κατηγορία:Τραπεζικές συναλλαγές Κατηγορία:Τραπεζικό Δίκαιο Κατηγορία:Διεθνές εμπόριο Κατηγορία:Συστήματα πληρωμών Κατηγορία:Διεθνή χρηματοοικονομικά Κατηγορία:Δημοσιονομικό δίκαιο
Ευρωπαϊκό Ταμείο Νομισματικής Συνεργασίας
Τα καθήκοντα συντονισμένης δράσης που αποδόθηκαν στο ταμείο ήταν:
Διαλύθηκε τον Ιανουάριο του 1994 και το διαδέχθηκε από το Ευρωπαϊκό Νομισματικό Ίδρυμα που αργότερα αντικαταστάθηκε από την Ευρωπαϊκή Κεντρική Τράπεζα.
Παραπομπές
Κατηγορία:Σώματα της Ευρωπαϊκής Ένωσης
Μακλίντοκ (νησί)
Η νήσος Μακλίντοκ (ρωσικά: Остров Мак-Клинтока) είναι ρωσικό νησί στον Αρκτικό ωκεανό και ειδικότερα το έβδομο μεγαλύτερο νησί του αρχιπελάγους της γης του Φραγκίσκου Ιωσήφ μετά τη νήσο Ζέμλια Γκεόργκα (Γη του Γεωργίου), τη Γη του Βίλτσεκ, τη νήσο Γκράχαμ Μπελ, τη Γη της Αλεξάνδρας, το Χωλ και το Σόλσμπερι. Έχει έκταση 612 τετραγωνικά χιλιόμετρα και το ψηλότερο σημείο του νησιού βρίσκεται σε ύψος 521 μέτρων. Το νησί πήρε το όνομα του από τον Ιρλανδό εξερευνητή Φράνσις Λέοπολντ Μακλίντοκ και διοικητικά ανήκει στην περιφέρεια Αρχάγγελσκ.
Εξωτερικοί σύνδεσμοι
Κατηγορία:Περιφέρεια Αρχάγγελσκ Κατηγορία:Νησιά της Ρωσίας
Κανθαριδίνη
Η κανθαριδίνη είναι δραστική ουσία που είναι απαγορευμένη σαν αφροδισιακό από πολλούς οργανισμούς φαρμάκων λόγω αναφορών δηλητηρίασης, καθώς και καταγεγραμμένες περιπτώσεις θανάτου. Σε ελεγμένες δόσεις στην ιατρική η κανθαριδίνη χρησιμοποιείται για την θεραπεία δερματικών νοσημάτων ή και σαν επίστρωμα σε έμπλαστρα. Η ουσία παράγεται από το σκαθάρι Lytta Vesicatoria μήκους 12-20 χιλιοστών και χρυσοπράσινου χρώματος που ζει στα ζεστά κλίματα της νότιας Ευρώπης.
Παραπομπές
Κατηγορία:Τερπένια και τερπενοειδή Κατηγορία:Αιθέρες Κατηγορία:Εκτρωτικά
Παγκύπρια Ενιαία Οργάνωση Μαθητών
Η Παγκύπρια Ενιαία Οργάνωση Μαθητών είναι ένωση που εκπροσωπεί τους μαθητές της Κύπρου. Ιδρύθηκε το 1955. Συνέβαλε σημαντικά στις διεκδικήσεις των δικαιωμάτων των μαθητών. Το 1980 συνέβαλε στη δημιουργία μαθητικών συμβουλίων μέσω των οποίων οι μαθητές μπορούσαν και μπορούν να διεκδικούν δικαιώματα. Επιπλέον, μετά από κινητοποιήσεις της ΠΕΟΜ αναγνωρίστηκαν οι Επαρχιακές Συντονιστικές Επιτροπές Μαθητών (ΕΣΕΜ) και η Παγκύπρια Συντονιστική Επιτροπή Μαθητών (ΠΣΕΜ).
Πηγές
Κατηγορία:Οργανισμοί με έδρα την Κύπρο
Θεμιστοκλής Χατζηιωάννου
Ο '''Θεμιστοκλής Π. Χατζηιωάννου''' γεννήθηκε στη Φλώρινα το 1927 και σπούδασε στη Φυσικομαθηματική Σχολή του Πανεπιστημίου Θεσσαλονίκης. Στο ίδιο πανεπιστήμιο διετέλεσε και επίκουρος καθηγητής (1962-1964). Το 1964 διορίσθηκε επιμελητής του Εργαστηρίου Ανόργανης Χημείας στο Πανεπιστήμιο Θεσσαλονίκης και το 1969 εξελέγη τακτικός καθηγητής της Αναλυτικής Χημείας στο Πανεπιστήμιο Αθηνών, όπου δίδαξε μέχρι το 1994.
Ο Θεμιστοκλής Χατζηιωάννου ήταν ιδρυτής και πρώτος διευθυντής του Εργαστηρίου Αναλυτικής Χημείας του Πανεπιστημίου Αθηνών. Το 2000 εξελέγη τακτικό μέλος της Ακαδημίας Αθηνών στην έδρα της Πειραματικής Χημείας.
Συνέγραψε το εγχειρίδιο "Αναλυτική Χημεία".
Απεβίωσε στις 31 Ιουλίου 2012.
Παραπομπές
Κατηγορία:Έλληνες πανεπιστημιακοί Κατηγορία:Μέλη της Ακαδημίας Αθηνών Κατηγορία:Έλληνες χημικοί
Άριο
Το άριο είναι μονάδα μέτρησης επιφάνειας 100 τ.μ. Ισοδυναμεί με τετράγωνο πλευράς δέκα μέτρων. Πολλαπλάσιό του είναι το εκτάριο (10.000 τ.μ.).
Ετυμολογία
Η λέξη προέρχεται από την γαλλική are ή αγγλική are, και υπάρχει και στην γερμανική Ar (αρσ. ή ουδ., ελβετική Are θηλ.) Να μή συγχέεται με την λέξη «άριος» που είναι σανσκριτικής προέλευσης (arya = πιθανόν «ευγενής» ή «γηγενής»),  βλ. «Άρειος (φυλή)» ή «Άριος (φυλή)» ή «Άρια» ή «Αρεία» φυλή κ.τ.τ. Η ρίζα αρ- απαντάται σε πλείστες όσες λέξεις της αρχαίας ελληνικής και έχει σημασία σχετική με τη γη, όπως άρουρα,  άροτρο,  άργος και αγρός,  αρύω,  αρέθουσα,  άρωμα,  Αρκαδία,  κ.α.
Δείτε επίσης
Άριο Κατηγορία:Μονάδες που δεν ανήκουν στο SI
Δεξαμενή Πάτρας
Η Δεξαμενή (ή και Δεξαμενή Κάστρου) είναι ονομασία που περιγράφει παλιά γειτονιά της Πάτρας. Βρισκόταν στο κεντρικό τμήμα της Πάτρας, στη λεγόμενη Άνω Πόλη, στην περιοχή του Φρουρίου και οφείλει την ονομασία της στην υδατοδεξαμενή (νέο υδραγωγείο), που βρίσκεται εκεί και κατασκευάστηκε επί δημαρχίας Γ. Ρούφου το 1872.
Η ονομασία είναι ιδιαίτερα γνωστή ακόμα και σήμερα και διατηρείται ως τοπωνύμιο της πόλης. Συνηθέστερα ακούγεται στο δημοσιογραφικό λόγο, σε τοπικό επίπεδο Πάτρας, κυρίως την ημέρα του αγιασμού των υδάτων που πραγματοποιείται στο υδραγωγείο εκεί κατά τον εορτασμό των Αγίων Θεοφανίων.
Παραπομπές
<references group="3. ΔΕΥΑΠ, Ιστορικό" />
Κατηγορία:Συνοικίες της Πάτρας
Πανιώνιος (στίβος)
Για τα υπόλοιπα τμήματα δείτε το κυρίως λήμμα Πανιώνιος Γυμναστικός Σύλλογος Σμύρνης
Ο στίβος υπήρξε το πρώτο αθλητικό τμήμα του Πανιωνίου, όταν ιδρύθηκε ως "Ορφεύς Σμύρνης" το 1890 και ως "Γυμνάσιον Σμύρνης" το 1893. Η ιστορική πορεία του τμήματος περιγράφεται στο κεφάλαιο για την ιστορία του συλλόγου.
Ιστορία
Ανέδειξε πολλές πρωταθλήτριες Ελλάδος και κατόχους πανελληνίων ρεκόρ, όπως τις: Σοφία Μπεναρδή (100, 80 εμπ., μήκος, σφαίρα), Γεωργία Στεργίου (σφαίρα, δίσκος, ακόντιο), Φανή Αργυρίου (δίσκος), Χαρά Σασαγιάννη (άλματα, δρόμοι ταχύτητας), Σοφία Λερίου (ρίψεις), Αρμάου (δίσκος), Ελένη Βρεττάκου (δρόμοι, πένταθλο), Λιλή Κλωνάρη, Λένα Μασσέρα, Καίτη Ρεΐζη, Ντόρη Μηνιάτη, Άλκη Κατσικαδέλλη, Αδαμαντία Κοκοσέλη (δίσκος, σφαίρα),Φρειδερίκη Κρικέλα(200 και 400μ),Αβραμίδου (3.000 μ.), Γεωργία Παπαναστασίου (3.000 μ., πρωταθλήτρια μαραθωνίου τρεις φορές: 1984, 1985, 1986), Αβραάμ (1.500 μ.), Δράκου (μήκος), Κατερίνα Κόφφα (σπρίντ), Σκούρτη (800 μ.), Τσάφου (3.000 μ.), Κωστοπούλου (1.500 μ.), Μενελάου (τριπλούν), Ευαγγελίδου (σφαίρα), Καρατοπούζη (ακόντιο), Παναγιώτα Καβούρη (δίσκος, ακόντιο), κ.ά.
Αξιόλογη πορεία είχε και το αντρικό τμήμα. Πρωταθλητές και κάτοχοι ρεκόρ υπήρξαν οι: Νίκος Σύλλας (δίσκος), Ναπολέων Παπαγεωργίου (ακόντιο), Γιώργος Μαρσέλλος (εμπόδια), Βαγγέλης Δεπάστας (ημιαντοχή), Αγγλούπας (δίσκος), Πανάγος (ύψος), Τσώνης (κοντώ), Κονταξάκης (ύψος), Σπύρος Καστάνης (βάδην) κ.ά.
Σήμερα ο στίβος του Πανιωνίου Γ.Σ.Σ. διατηρεί στις τάξεις του 350 αθλητές και αθλήτριες, πολλοί εκ των οποίων στελεχώνουν τις εθνικές ομάδες όλων των κατηγοριών. Κατά την αξιολόγηση των ελληνικών συλλόγων που εξέδωσε το Νοέμβριο του 2010 ο Σ.Ε.Γ.Α.Σ., ο Πανιώνιος Γ.Σ. Σμύρνης βρίσκεται στην 6η θέση (σε σύνολο 321 συλλόγων). . Στην αξιολόγηση του 2011 ο Πανιώνιος Γ.Σ. ανέβηκε στην 2η θέση με 9.468 βαθμούς αξιολόγησης πίσω από τον Πανελλήνιο Γ.Σ.
Ολυμπιονίκης Νέων
Το 2010 ο έφηβος αθλητής του Πανιωνίου Θοδωρής Χρυσανθόπουλος κατέκτησε το χάλκινο μετάλλιο στους 1ους Ολυμπιακούς Αγώνες Νέων στη Σιγκαπούρη στο άλμα επί κοντώ με επίδοση 4,95 μ.
Αξιολόγηση
Κατά την αξιολόγηση των ελληνικών συλλόγων στίβου που εκδίδει κάθε Νοέμβριο ο Σ.Ε.Γ.Α.Σ. ο σύλλογος της Νέας Σμύρνης έχει αξιολογηθεί ως ακολούθως πανελλαδικά:
Big Time Rush
Το Big Time Rush (BTR) είναι νεανική τηλεοπτική σειρά που δημιουργήθηκε για τον αμερικανικό τηλεοπτικό σταθμό Nickelodeon.
Πανιώνιος (στίβος)
Πηγές
στίβος Κατηγορία:Ελληνικοί σύλλογοι στίβου
Big Time Rush
Η αρχική της προβολή στις ΗΠΑ έγινε από τις 27 Νοεμβρίου του 2009 έως τις 25 Ιουλίου του 2013. Δημιουργός της σειράς είναι οι Σκοτ Φέλλους και Τζόνι Τεστ. Η σειρά παρουσιάζει τις περιπέτειες τεσσάρων παιχτών του χόκεϊ πάγου από την Μινεσότα των ΗΠΑ, όταν επιλέγονται για το σχηματισμό ενός μουσικού συγκροτήματος (boyband) και μετακομίζουν στο Χόλυγουντ. Οι τέσσερις νεαροί πρωταγωνιστές που απαρτίζουν και το ομώνυμο μουσικό συγκρότημα είναι ο Κένταλ Σμιντ, ο  Τζέιμς Μάσλοου, ο  Λόγκαν Χέντερσον και ο Κάρλος Πένα Βέγκα.
Παραπομπές
Κατηγορία:Σειρές του Nickelodeon Κατηγορία:Εφηβικά sitcoms Κατηγορία:Νεανικές σειρές Κατηγορία:Αμερικανικές τηλεοπτικές σειρές Κατηγορία:Sony Music
Αντιόχεια Μακεδονίας
Η Αντιόχεια ήταν μια ελληνιστική πόλη της Μακεδονίας.
Πρόκειται για την μοναδική Αντιόχεια σε ευρωπαϊκό έδαφος. Η μοναδική αναφορά για την ύπαρξη της πόλεως γίνεται από τον Ρωμαίο ιστορικό Πλίνιο στην Φυσική Ιστορία του. Από τα συμφραζόμενα συνεπάγεται ότι η εν λόγω Αντιόχεια του λαού των Αντιοχέων βρισκόταν στην επαρχία της Μυγδονίας. Πολύ πιθανόν να ιδρύθηκε προς τιμήν του Σελευκίδη ηγεμόνος Αντιόχου Α΄ Σωτήρος, του δεύτερου συζύγου της Στρατονίκης. Αν όχι, τότε από κάποιον Αντιγονίδη βασιλιά που είλκυε την καταγωγή του από τον βασιλικό οίκο των Σελευκιδών.
Άγνωστη η σημερινή της τοποθεσία.
Παραπομπές
Κατηγορία:Πόλεις της αρχαίας Μακεδονίας Κατηγορία:Αρχαία Μυγδονία
Επαναφορά (μεταλλουργία)
Η επαναφορά στην μεταλλουργία του χάλυβα είναι μια θερμική κατεργασία κατά την οποία ένας βαμμένος χάλυβας θερμαίνεται στους 150 με 650°C για ένα ορισμένο χρονικό διάστημα, έτσι ώστε να ξαναγίνει το υλικό πάλι όλκιμο με ταυτόχρονη μικρή μείωση της σκληρότητάς του.
Κατά την επαναφορά του χάλυβα, μειώνονται οι εσωτερικές τάσεις που προκάλεσε η βαφή, ανακατανέμονται και μειώνονται οι διαταραχές (κρυσταλλικές ατέλειες) στην μικροδομή του μαρτενσίτη και σχηματίζονται νέοι κόκκοι φερρίτη και σεμεντίτη από τον μαρτενσίτη και τον υπολειπόμενο ωστενίτη. Μετά την επαναφορά, στην μικροδομή του χάλυβα συνήθως παρατηρείται μαρτενσίτης, μπαινίτης, φερρίτης και σεμεντίτης.
Συνοπτικά, η επαναφορά του χάλυβα περιλαμβάνει τρία στάδια:
Κατά το τρίτο στάδιο της επαναφοράς, ορισμένοι κραματωμένοι χάλυβες παρουσιάζουν δευτερογενή σκλήρυνση, η οποία οφείλεται στην κατακρήμνιση νέων σκληρών καρβιδίων. Αυτό συμβαίνει, π.χ., σε χάλυβες που περιέχουν τα στοιχεία βανάδιο, βολφράμιο, μολυβδαίνιο και χρώμιο, τα οποία, κατά το τελικό στάδιο της επαναφοράς, σχηματίζουν αντιστοίχως τα καρβίδια: VC, W2C, Mo2C και Cr23C6.
Εξωτερικοί σύνδεσμοι
Κατηγορία:Μεταλλουργία
Tempering Glödgning
Ōban Star-Racers
Η Ōban Star-Racers (オーバン ・ スターレーサーズ, Ōban Sutā Rēsāzu) στα ελληνικά Τα Aστρόπλοια του Γαλαξία, είναι μια γαλλική - ιαπωνική τηλεοπτική σειρά anime που δημιουργήθηκε από τον Σάβιν Γιέτμαν-Άιφελ της εταιρίας Sav! The World Productions σε συνεργασία με πολλές διεθνείς εταιρείες. Αρχικά δημιουργήθηκε ως ταινία μικρού μήκους με τίτλο Molly Star Racer, μια τηλεοπτική σειρά αναπτύχθηκε σε συνεργασία με την Jetix Europe, με παραγωγή κινουμένων σχεδίων από τους HAL Film Maker και Pumpkin 3D, μεγάλο μέρος των οποίων έγινε στο Τόκιο της Ιαπωνίας. Προβλήθηκε σε περισσότερες από 100 χώρες, συμπεριλαμβανομένης της Ιαπωνίας. Στις ΗΠΑ, η σειρά προβλήθηκε στην ABC Family και Jetix / Toon Disney μεταξύ Ιουνίου και Δεκεμβρίου 2006.
Μια πιθανή συνέχεια ή spinoff βρίσκεται σε εξέλιξη.
Κύριοι χαρακτήρες
Έβα "Μόλι" Γουέι (エヴァ・"モリー"・ウェイ, Eva "Morī" Wei)
Δανισμένη φωνή από : Τσιάρα Ζάνι (Αγγλικά), Τζούνγκο Νόντα (Ιαπωνικά), Γαβριέλ Ζερού (Γαλλικά)
Η Εύα είναι ένα φιλόδοξο 15χρονο κορίτσι της Γης που έχει παραιτηθεί από τις σχολικές σπουδές της για να βελτιωθεί στις μηχανικές της δεξιότητες. Αφού δραπέτευσε από το σκληρό οικοτροφείο της, ταξιδεύει για να βρει τον πατέρα της, Ντον Γουέι. Αλλά όταν δεν την αναγνωρίζει καταλήγει να δουλέψει ως μηχανικός για την εταιρεία του. Έχοντας έλλειψη αυτοπεποίθησης και εκφοβισμού από τη σκληρή συμπεριφορά του, η Εύα δεν μπορεί να πει στον Ντον Γουέι ποιος είναι πραγματικά και παίρνει το όνομα "Μόλι" αφού το διάβασε σε μια βολική αφίσα. Η Εύα σύντομα γίνεται ο επικεφαλής πιλότος της "Ομάδας της Γης" αφού ο πιλότος τους, Ρικ Θάντερμπολτ, τραυματίστηκε κατά τη διάρκεια του πρώτου αγώνα. Δεδομένου ότι είναι πολύ σύντομη για να οδηγήσει το ίδιο το σκάφος "Τόξο", τροποποιεί τα χειριστήρια για να βασίζεται στο σκούτερ της, το οποίο είναι ειδικός στο χειρισμό. Η Μόλι συναντά σύντομα τους άλλους διεκδικητές του Μεγάλου Αγώνα του Όμπαν και αναπτύσσει μια (αμοιβαία) έλξη για τον πρίγκιπα Άικα της Νουράσια. Η ζωή της σύντομα γίνεται πιο περίπλοκη όταν μαθαίνει ότι η ανταμοιβή για τη νίκη της Όμπαν είναι οποιαδήποτε επιθυμία επιθυμεί η καρδιά της, συμπεριλαμβανομένης της αναβίωσης της νεκρής μητέρας της.
'''Τζόρνταν Σ. Γουάιλντ' (ジョーダン・ワイルド, Jōdan Wairudo'')
Δανισμένη φωνή από : Σαμ Βίνσεντ (Αγγλικά), Κειτσίρου Σατόμι (Ιαπωνικά), Τόμας Γκιτάρ (Γαλλικά)
O Τζόρνταν είναι ένας 17χρονος αδίστακτος στρατιώτης του στρατού που προσλαμβάνεται από τον Ντον Γουέι για να είναι ο πυροβόλος του αγωνιστικού οχήματος. Είναι ένας καλός πυροβολιστής, αν και τείνει να το παρακάνει. Ο Τζόρνταν είναι πολύ προστατευτικός από τους αγωνιστικούς του συνεργάτες. Όπως φαίνεται σε όλη τη σειρά, ο Τζόρτναν έχει ένα έντονο μίσος για τους Κρογκς επειδή ο παππούς του δέχθηκε επίθεση από τους Κρογκς σε μια εξερευνητική αποστολή (στο επεισόδιο 1). Δεν εγκρίνει το ενδιαφέρον της Εύας για τον πρίγκιπα Άικα, καθώς οι Νουράσιανς έχουν συμμαχία με τους Κρογκς. Ενώ ενεργεί περισσότερο σαν ένας υπερπροστατευτικός αδερφός απέναντι στην Εύα ενώ βρίσκονται στον Άλβας. Στον αγώνα Όμπαν αρχίζει να αναπτύσσει πιο σοβαρά συναισθήματα γι 'αυτήν (αν και δεν είναι σαφές εάν η Μόλι αισθάνεται τον ίδιο τρόπο γι' αυτόν). Ο Τζόρνταν βοηθά την Εύα να πολεμήσει στο "Ναό της Καρδιάς" για να εμποδίσει το Καναλέτο να ανακτήσει τις δυνάμεις του Άβαταρ. Ακριβώς όταν o Καναλέτο πρόκειται να αρπάξει τη σφαίρα που περιέχει τις δυνάμεις του Άβαταρ, ο Τζόρνταν λέει στη Μόλι ότι την αγαπά και πηδά μέσα στη σφαίρα, και ως εκ τούτου γίνεται ο νέος Άβαταρ. Αυτός και η Μόλι έχουν μια σύντομη συνομιλία αμέσως μετά που ο Τζόρνταν έγινε το νέο Άβαταρ, στο οποίο της λέει αντίο με ένα φιλί.
Ο Ντον είναι ο πατέρας της Έβα και ιδιοκτήτης της Wei Racing, μιας επιτυχημένης εταιρείας της Γης που κατασκευάζει οχήματα και χορηγεί αγώνες. Απότομος και αλαζονικός με μια ανοιχτά εχθρική θέα προς τις γυναίκες πιλότες, συχνά κρύβει τα αληθινά του συναισθήματα μέσω διατυπώσεων, καθώς και γίνεται πολύ υπερήφανος. Όταν βρίσκει την κόρη του, όχι μόνο δεν την αναγνωρίζει - κάνει το λάθος νομίζοντας ότι είναι αγόρι στην αρχή. Ο θάνατος της συζύγου του και ο ακόλουθος χωρισμός από την κόρη του τον διαμόρφωσαν σε έναν αυστηρό άντρα όπως φαίνεται. Λόγω πολλών αγώνων στο Όμπαν, ανακαλύπτει επιτέλους ότι η Μόλι είναι κόρη του. Στη συνέχεια, ανησυχεί πολύ για την ασφάλεια της Μόλι λόγω του αυξανόμενου κινδύνου των μεγάλων τελικών - ακόμη και προσπαθώντας να την αποσύρει από την ομάδα και από τον ανταγωνισμό για να την εμποδίσει να αγωνιστεί. Κοντά στο τέλος της σειράς, της αποκαλύπτει ότι ξέρει ότι είναι η κόρη του, και δεν θέλει να της συμβεί αυτό που συνέβη στη γυναίκα του. Αν και τον φώναξε ο Μόλι, συνεχίζει να την παρακολουθεί χωρίς να γνωρίζουν οι άλλοι για τη σχέση τους. Τέλος, πριν φύγει η Εύα για να στεφθεί το Άβαταρ, ο Ντον την αντιμετωπίζει με το πραγματικό της όνομα μπροστά στην ομάδα και της λέει ότι την αγαπά. Στο τέλος της σειράς, επέστρεψε στη Γη για να ζήσει με την Εύα ως οικογένεια ξανά.
Μάγια Γουέι (イヤ・ウェイ Maya U ~ ei)
Φωνή : Νίκολ Όλιβερ (Αγγλικά), Τομόκο Κομπάσι (Ιαπωνικά), Σάρα Μπούσε ντε Βιλτράι (Γαλλικά)
Η Μάγια είναι η μητέρα της Έβα και η γυναίκα του Ντον, ένας από τους καλύτερους πιλότους στη Γη που έχασε τη ζωή της σε έναν αγώνα δέκα χρόνια πριν από την έναρξη της σειράς. Ο ξαφνικός θάνατός της φαίνεται να είναι ο λόγος για την τρέχουσα συμπεριφορά του Ντον Γουέι. Αρχικά φάνηκε ότι ο Σπίριτ, ένας από τους πιλότους που αγωνίζονταν στο Άλγουας, την έκανε να συντριβεί, το οποίο αργότερα αποδείχθηκε ψευδές - η συντριβή προκλήθηκε από το πλοίο της Μάγια που διαρρέει καύσιμα από τον κινητήρα που το έκανε να εκραγεί. Η Εύα είναι αποφασισμένη να κερδίσει τον Μεγάλο Αγώνα του Όμπαν για να φέρει τη Μάγια στη ζωή και να επανενώσει την οικογένειά της. Ωστόσο, η Εύα μαθαίνει αργότερα την αλήθεια για το "Μεγάλο Βραβείο" και ότι η δύναμη του Άβαταρ δεν θα φέρει πίσω τη μητέρα της. Αργότερα, ανακαλύπτει ότι η μητέρα της «σκοτώθηκε». Ήταν ο Καναλέτο προκάλεσε τη συντριβή. Μετά την επιστροφή στη Γη,